**Evangélikus Missziói Központ**

**Kedves Dávid!**

Kedves Testvérek!

Engedjétek meg, hogy pár mondattal értékeljem a gömöri régióban megvalósult alkalmakat.

Missziói szolgálatunk Sajógömör, Gömörpanyit, Tornalja, Hosszúszó és Kuntapolca gyülekezeteiben és szórványaiban folyik. Ez főleg az istentiszteleti szolgálatokat jelenti, amit az MEE segítsége nélkül nem tudnánk végezni. 277 istentiszteleti alkalmunk volt 2024-ban. Én 198, Bálintné Varsányi Vilma 17, Ferenczy erzsébet 3, Baldó Wachter 45, Veperdi Zoltán 3, Szeverényi János 2, Kiss Tamás 3, Flander Zoltán 1, Solárik Vilmos 1, és az MEE szupplikánsa 4 alkalommal tartott Istentiszteletet. Ennek megoszlása helyszín szerint: Tornalja 54, Sajógömör 77, Lekenye 27, Lőkös 7, Hosszúszó 54, Ardó 6 , Kecső 19, Kuntapolca 23, Kőrös 2, Beretke 1, Gömörhorka 2, Melléte 2, Pelsőc 1, Gömörpanyit 5 és Rozsnyó 2 alkalommal. 22 temetés, 21 keresztelés, 2 esküvő volt, 7-en konfirmáltak. Bibliaórákat tartottunk Sajógömörön, Hosszúszón, Pelsőcön - ezek még nem heti rendszeres alkalmak. Megtartottuk az ökumenikus imahét alkalmait. Szeverényi János evangelizációja Pelsőcön, Hosszúszón és Rozsnyón és Hosszúszón. Falunapokon és nagy nemzeti ünnepeinken is szolgálunk.

# A munka kiértékelése, tapasztalatok összegzése

# *Ifjúsági munka*

Iskolai hittanoktatás folyik Sajógömörön és Tornalján. Heti rendszerességgel ifi alkalmak indultak Hosszúszón. Konfirmáció oktatás Sajógömörön és Hosszúszón folyik.

Tornalján a nyári hónapokban a konferencia és turistaszálló komplexusban tartottunk ifjúsági tábort a Borsod-Hevesi egyházmegyével. Gyerektábort szervezett a központban a sajógömöri gyülekezet. Tábort szerveztünk még Hosszúszón.

**Határon átnyúló lelkészi szolgálat:** Jelenleg a mi régiónkban Wächter Baldó miskolci iskolalelkész szolgál. Keleten Gerlai Pál, tokaji lelkész, szolgál. A gyülekezetek örömmel fogadják szolgálatukat, bebizonyosodott, hogy igény van a magyar lelkészi szolgálatra.

**Laikus Istentiszteletek és Bibliaórák:** Egyre több helyen fogadják el a laikus szolgálatokat istentiszteleten és bibliaórákon. Kiss Tamás gömöri és Flander Zoltán hosszúszói felügyelő is tartott alkalmakat.

**Laikus hittanoktatás:** Jelenleg Sajógömörön és Farnadon tudok laikus hittanoktatók működéséről.

**Külhoni misszió:** Idén sikerült eljutnunk Maglódra kétszer (szlovák szolgálat), a miskolci iskolába, Kemeneshőgyészen 2x szolgáltunk, Várpalotán, Vanyarcon, Sámsonházán evangelizálni, bizonyságot tenni.

**Keresztyén koncert:** A hosszúszói ifi zenekar és a sajógömöri alkalmi zenekar is több helyen fellépett, rendszeresen szolgál a sajógömöri énekkar is.

**METT**

Sikerült eljutni Szlovéniába a konferenciára. Sokat erősödünk egymás hite által. Gondjainkat, bajainkat, sikereinket megosztjuk egymással.

**Konferenciaközpont és turistaszálló Tornalján**

Befejeződtek a központ berendezési és területrendezési munkálatai. Az épület hivatalosan is átadásra került. Nem volt egyszerű ide eljutni. Most már igyekezni kell programokkal megtölteni.

# 

**Kedves Testvérek, kedves Dávid!**

Az Úr kegyelméből személyesen rengeteg áldást tapasztalhattam meg 2024-ben a misszióban végzett szolgálat során. Az Úr él, vezet és megtart minket!

A felvidéki missziót is megáldotta Isten, volt pénz az építésre, az alkalmakra, volt emberi segítség az alkalmainknál. Nem akarom felsorolni azt a rengeteg segítőt, akik a MEE-ból, azokat a testvéreket, akik a magyarországi gyülekezetekből segítettek minket, akár anyagilag, akár imádságban. Olyan jó, hogy lassan megtanuljuk, hogy mindenünk az Úrtól van.

Isten őrizzen és vezessen minket 2025-ben!

„Megparancsoltam neked, hogy légy erős és bátor. Ne félj, és ne rettegj, mert veled van Istened, az Úr, mindenütt, amerre csak jársz.” Józs 1,9

Ez az összegzés és értékelés az én személyes látásom, és remélem, hogy nem sértettem meg, nem bántottam meg benne és vele senkit.

**Erős vár a mi Istenünk!**

Sajógömör, 2025. január 20.

Lóczy Tibor